**Η ιστορία του νομίσματος στην Ελλάδα**

Στο παρακάτω κείμενο αποτυπώνεται η δημιουργία του νομίσματος στην Ελλάδα και οι ιστορικές αλλαγές μέσα στα χρόνια.

Χιλιάδες χρόνια πριν, οι άνθρωποι δεν έκαναν αγοροπωλησίες με χρήματα. Χρησιμοποιούσαν αγαθά όπως αλάτι, τσάι, ζώα κτλ. και τα αντάλλασαν μεταξύ τους. 3000 πχ περίπου οι άνθρωποι άρχισαν να αντιλαμβάνονται πως αυτό ήταν δύσκολο, γι’αυτό σιγά-σιγά άρχισαν να χρησιμοποιούν μικρά κομμάτια από μέταλλο, όπως ασήμι ή χρυσό. Όμως τα κομμάτια αυτά δεν είχαν το ίδιο μέγεθος και κατά συνέπεια την ίδια αξία με αποτέλεσμα κάποιος από τους δύο συναλλασσόμενους να αδικείται.

Γι’αυτό το λόγο οι αρχαίοι έλληνες άρχισαν να κατασκευάζουν νομίσματα από μπρούτζο απεικονίζοντας τη μορφή κάποιου ζώου πάνω στο νόμισμα. Τα πιο γνωστά είναι οι λεγόμενες χελώνες. Με αυτό τον τρόπο οι συναλλαγές γίνονταν με μεγαλύτερη ευκολία σε μία περίοδο που το εμπόριο μέσα στην Ελλάδα αλλά και διεθνώς γνώριζε μεγάλη άνθηση. Αργότερα, επάνω στα νομίσματα οι Έλληνες απεικόνιζαν πρόσωπα που ήταν σημαντικά για το κοινωνικό και πολιτικό βίο.

Προχωρώντας μέσα στους αιώνες, στην ζωή των ανθρώπων μπαίνει το χαρτονόμισμα, μια εφεύρεση που οφείλεται εξολοκλήρου στους κινέζους, οι οποίοι λόγω έλλειψης μετάλλων αναγκάστηκαν να βρουν άλλους τρόπους να βελτιώσουν τις συναλλαγές τους.

Τα χρόνια περνούν και η Ελλάδα περνά μέσα από την Bενετοκρατία με την φλορίνι , στην τουρκοκρατία με το γρόσι και τον παρά. Το πρώτο νόμισμα της ελεύθερης Ελλάδας είναι ο «φοίνικας» επινόηση του Ιωάννη Καποδίστρια με καθαρά συμβολικό χαρακτήρα, την αναγέννηση δηλαδή του έθνους. Μάλιστα ο Καποδίστριας είχε ιδρύσει ένα νομισματοκοπείο στην αυλή του σπιτιού του και έκοβε νομίσματα επειδή δεν είχε καμία εμπιστοσύνη στους ¨περί τα οικονομικά¨ συμπατριώτες.

Μετά την δολοφονία του Καποδίστρια και την επιβολή μοναρχίας στην Ελλάδα το 1833 γεννιέται η δραχμή (δραχμούλα). Ήταν στρογγυλή, ασημένια και γυαλιστερή και ζύγιζε μόνο 4,5 γραμμάρια. Από το 1841 και έπειτα την έκδοσή της την ανέλαβε η Εθνική Τράπεζα της Ελλάδος.

Τα επόμενα χρόνια, η Ελλάδα καταφέρνει με πολύ κόπο και προσπάθεια να γίνει μέλος της Ευρωπαϊκής Ένωσης η οποία είχε ως στόχο τη δημιουργία κοινού νομίσματος για τα μέλη της. Και έτσι κάπως φτάσαμε στο Ευρώ. Την 1η Ιανουαρίου του 2002 τέθηκε σε κυκλοφορία το Ευρώ. 12 χώρες στην Ευρώπη σήμερα χρησιμοποιούν το Ευρώ στις εσωτερικές και διεθνής συναλλαγές τους.

Πολλές φορές ακούω τη φράση « θα πούμε την δραχμή δραχμούλα» και μέχρι τώρα δεν είχα αντιληφθεί την αξία που έχει ένα νόμισμα στην ιστορία ενός έθνους. Θεωρώ πως όσα Ευρώ και αν περάσουν από τα χέρια των Ελλήνων το νόμισμα που πάντα θα μας χαρακτηρίζει θα είναι η δραχμούλα.

***Βιβλιογραφία***

1.Our world, Burlington publications.

2.Δραχμούλα καλό σου ταξίδι, εκδόσεις Ηλιοτρόπιο

3. <https://europa.eu/european-union/about-eu/euro/history-and-purpose-euro_el>

4. <https://www.bankofgreece.gr/euro/h-istoria-toy-eyrw>

5. <http://coinsmaniaothoman.tripod.com/turkish_coins/turkish_coins.htm>